ai4bharat/Pralekha huggingface dataset:
ധനകാര്യ മന്ത്രാലയം
ധനമന്ത്രി ശ്രീമതി നിർമ്മല സീതാരാമൻ ജി-20 സെമിനാറിൽ പങ്കെടുത്തു
ന്യൂഡൽഹി: ഡിസംബർ 09, 2021
ഇന്തോനേഷ്യയുടെ അധ്യക്ഷതയിൽ ബാലിയിൽ സംഘടിപ്പിച്ച ജി 20 അന്താരാഷ്ട്ര സെമിനാറിൽ കേന്ദ്ര ധനകാര്യ, കോർപ്പറേറ്റ് കാര്യ മന്ത്രി ശ്രീമതി നിർമ്മല സീതാരാമൻ ന്യൂഡൽഹിയിൽ നിന്ന് വിർച്വലായി പങ്കെടുത്തു.
ജി 20 യുടെ ഈ വർഷത്തെ പ്രമേയമായ “ഒരുമിച്ച് തിരിച്ചുവരിക, ശക്തമായി തിരിച്ചുവരിക” എന്ന വിഷയത്തിലൂന്നി സംസാരിച്ച ധനമന്ത്രി, ആഗോള സമ്പദ്വ്യവസ്ഥയുടെ ശക്തവും സുസ്ഥിരവും സന്തുലിതവും എല്ലാവരെയും ഉൾക്കൊള്ളുന്നതുമായ ആയ തിരിച്ചുവരവ് സാധ്യമാകാൻ, ലോക രാജ്യങ്ങളുടെ കൂട്ടായ പുരോഗതി ഉറപ്പാക്കേണ്ടത് അനിവാര്യമാണെന്ന് ഊന്നിപ്പറഞ്ഞു. ബഹുമുഖത്വത്തിനും കൂട്ടായ പ്രവർത്തനത്തിനും ഈ ലക്ഷ്യം കൈവരിക്കുന്നതിൽ നിർണായക പങ്കു വഹിക്കാനാകുമെന്നും അവർ പറഞ്ഞു. ആഗോള സാമ്പത്തിക വീണ്ടെടുക്കൽ പ്രക്രിയയെ പിന്തുണയ്ക്കുന്നതിനായി എല്ലാവരെയും ഉൾക്കൊള്ളൽ, നിക്ഷേപം, നൂതനത്വം, സ്ഥാപനവത്കരണം എന്നീ ഘടകങ്ങൾ പ്രാധാനാമാണെന്നും ശ്രീമതി സീതാരാമൻ വ്യക്തമാക്കി.
ആഗോള സാമ്പത്തിക രംഗം കരകയറുമ്പോൾ ദൃശ്യമാകുന്ന അപഭ്രംശങ്ങളെ മറികടക്കാൻ സന്തുലിതവും ചെലവ് കുറഞ്ഞവുമായ വാക്സിൻ വിതരണവും, എല്ലാവർക്കും ചികിത്സയും ഉറപ്പാക്കേണ്ടതിന്റെ പ്രാധാന്യത്തെക്കുറിച്ച് ധനമന്ത്രി ഊന്നിപ്പറഞ്ഞു. ഇന്ത്യ ഇതുവരെ 125 കോടി വാക്സിൻ ഡോസുകൾ നൽകിയിട്ടുണ്ടെന്നും 72 ദശലക്ഷത്തിലധികം വാക്സിൻ ഡോസുകൾ 90 രാജ്യങ്ങൾക്ക് എത്തിച്ചു നൽകിയതായും, ഈ പശ്ചാത്തലത്തിൽ ശ്രീമതി സീതാരാമൻ എടുത്തുപറഞ്ഞു.
സർക്കാരുകളുടെ പുനർനിർമ്മാണ ശ്രമങ്ങളിൽ ഹരിത നിക്ഷേപങ്ങൾ സുപ്രധാന പങ്ക് വഹിക്കുമെന്നും ശ്രീമതി സീതാരാമൻ വ്യക്തമാക്കി. പ്രകൃതി സൗഹൃദ വളർച്ചയ്ക്കുള്ള ശ്രമങ്ങളെ പ്രോത്സാഹിപ്പിക്കുന്നതും ത്വരിതപ്പെടുത്തുന്നതും ലക്ഷ്യമിട്ട്, കാലാവസ്ഥാവ്യതിയാനം ചെറുക്കുന്നതിനുള്ള ധനസഹായവും ഹരിത സാങ്കേതികവിദ്യകളും വികസ്വര രാജ്യങ്ങൾക്ക് എങ്ങനെ ലഭ്യമാക്കാമെന്ന കാര്യം ആലോചിക്കാനും ജി 20 രാഷ്ട്രങ്ങളോട് ധനമന്ത്രി ആവശ്യപ്പെട്ടു.
RRTN/SKY
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 33.28 കോടി ഡോസ് വാക്സിന്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 45,951 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം 5,37,064 ആയി കുറഞ്ഞു
ചികിത്സയിലുള്ളത് ആകെ രോഗബാധിതരുടെ 1.77 ശതമാനം
രാജ്യത്താകമാനം ഇതുവരെ 2,94,27,330 പേര് രോഗമുക്തരായി
കഴിഞ്ഞ 24 മണിക്കൂറിനിടെ 60,729 പേര് സുഖം പ്രാപിച്ചു
തുടര്ച്ചയായ 48-ാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേ ക്കാള് കൂടുതല്
രോഗമുക്തി നിരക്ക് 96.92% ആയി വര്ദ്ധിച്ചു
പ്രതിവാര രോഗസ്ഥിരീകരണ നിരക്ക് 5 ശതമാനത്തില് താഴെയായി തുടരുന്നു; നിലവില് ഇത് 2.69 ശതമാനമാണ്
പ്രതിദിന രോഗസ്ഥിരീകരണ നിരക്ക് 2.34%, തുടര്ച്ചയായ 23-ാം ദിവസവും 5 ശതമാനത്തില് താഴെ
പരിശോധനാശേഷി ഗണ്യമായി വര്ധിപ്പിച്ചു - ആകെ നടത്തിയത് 41.01 കോടി പരിശോധനകള്.
പ്രധാനമന്ത്രിയുടെ ഓഫീസ്
പ്രധാനമന്ത്രി സംഗ്രഹാലയം സന്ദർശിക്കാൻ പ്രധാനമന്ത്രി എല്ലാവരോടും അഭ്യർത്ഥിച്ചു
ന്യൂഡൽഹിയിലെ പ്രധാനമന്ത്രി സംഗ്രഹാലയത്തിലേക്ക് പ്രധാനമന്ത്രി ശ്രീ നരേന്ദ്ര മോദി എല്ലാവരോടും അഭ്യർത്ഥിച്ചു.
പ്രധാനമന്ത്രി സംഗ്രഹാലയ സന്ദർശനത്തെ കുറിച്ച് അന്തരിച്ച മുൻ പ്രധാനമന്ത്രി ശ്രീ ചന്ദ്രശേഖറിന്റെ മകൻ നീരജ് ശേഖറിന്റെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
“ചന്ദ്രശേഖർ ജിയെപ്പോലുള്ള മഹത്തായ വ്യക്തിത്വത്തോടൊപ്പം സമയം ചെലവഴിക്കാനും ഒരുപാട് കാര്യങ്ങൾ പഠിക്കാനും സാധിച്ചത് എന്റെ ഭാഗ്യമാണ്. പ്രധാനമന്ത്രിയുടെ മ്യൂസിയത്തിൽ ചന്ദ്രശേഖർ ജിയോടൊപ്പം എല്ലാ പ്രധാനമന്ത്രിമാരുടെയും സംഭാവനകൾ രാജ്യക്കാർക്ക് കാണാൻ കഴിയും. എല്ലാവരോടും ഇവിടെ സന്ദർശിക്കാൻ ഞാൻ അഭ്യർത്ഥിക്കുന്നു."
ND
(
ആരോഗ്യ, കുടുംബക്ഷേമ മന്ത്രാലയം
കൊറോണ വൈറസ്സിനെതിരായ ഏറ്റവും ലളിതവും ഫലപ്രദവുമായ ആയുധമാണ് മാസ്കുകളെന്ന് ഡോ. ഹർഷവർദ്ധൻ
ന്യൂഡൽഹി, ജൂൺ 18, 2021
ആരോഗ്യ മന്ത്രാലയത്തിലെ കോവിഡ് മുന്നണി പോരാളികൾക്ക് കേന്ദ്ര ആരോഗ്യ കുടുംബ ക്ഷേമ മന്ത്രി ഡോക്ടർ ഹർഷവർദ്ധൻ മാസ്കുകൾ വിതരണം ചെയ്തു. ഇത് പ്രതീകാത്മകമായ ഒരു നടപടി ആണെങ്കിൽ കൂടിയും, വിവിധ വ്യവസായങ്ങൾ, കോർപ്പറേറ്റ് സംരംഭങ്ങൾ എന്നിവയിൽ നിന്നുള്ള പ്രമുഖ വ്യക്തികൾ, പ്രധാന ചുമതല വഹിക്കുന്ന രാഷ്ട്രീയ നേതാക്കൾ തുടങ്ങിയവർ ഈ മുന്നേറ്റത്തിന് കരുത്ത് പകരണം എന്നും, അങ്ങനെ ജൻ ആന്തോളൻ പ്രവർത്തനങ്ങളെ ശക്തിപ്പെടുത്തണമെന്നും അദ്ദേഹം അഭ്യർത്ഥിച്ചു.
കൊറോണാ വൈറസ്സിന്റെ എല്ലാ വകഭേദങ്ങൾക്കും എതിരായുള്ള ശക്തവും, ഫലപ്രദവും, ലളിതവുമായ ആയുധമാണ് മാസ്ക്കുകൾ എന്ന് കേന്ദ്ര മന്ത്രി അഭിപ്രായപ്പെട്ടു. തങ്ങളുടെ കീഴിലെ തൊഴിലാളികൾക്ക് മാസ്ക്കുകൾ ലഭ്യമാണെന്നും, അവർ അത് കൃത്യമായി ധരിക്കുന്നുണ്ട് എന്നും ഉറപ്പാക്കണമെന്ന്, കോർപ്പറേറ്റ്- വ്യവസായ മേഖലകളിലെയും, സാമൂഹിക സംഘടനകളിലെയും തൊഴിൽദാതാക്കൾ, ഇതര -മന്ത്രാലയങ്ങളിലെ സഹപ്രവർത്തകർ, പ്രധാന പദവി വഹിക്കുന്ന രാഷ്ട്രീയനേതാക്കൾ എന്നിവരോട് അദ്ദേഹം അഭ്യർത്ഥിച്ചു. കൃത്യസമയത്ത് പ്രതിരോധ കുത്തിവെപ്പ് സ്വീകരിക്കാൻ തൊഴിലാളികൾക്ക് പ്രോത്സാഹനം നൽകണമെന്നും ഡോ. ഹർഷവർദ്ധൻ ഓർമിപ്പിച്ചു.
18 വയസ്സ് പൂർത്തിയായ എല്ലാ പൗരന്മാർക്കുമുള്ള പ്രതിരോധകുത്തിവെപ്പ് രാജ്യത്ത് സൗജന്യമാക്കിയതിലൂടെ സാർവത്രിക പ്രതിരോധ കുത്തിവെപ്പിന് ഭാരത സർക്കാർ പൂർണ്ണ സജ്ജമാണെന്ന് കേന്ദ്ര ആരോഗ്യമന്ത്രി എടുത്തുപറഞ്ഞു. ഇനിയും കോവിഡ് വാക്സിൻ സ്വീകരിക്കാത്തവർ, എത്രയും വേഗം വാക്സിൻ സ്വീകരിക്കാൻ ശ്രദ്ധിക്കണമെന്നും അദ്ദേഹം അഭ്യർത്ഥിച്ചു.
RRTN/SKY
(Visitor Counter : 145
ഭവന, നഗരദാരിദ്ര ലഘൂകരണ മന്ത്രാലയം
ആത്മനിർഭർ ഭാരതം സാക്ഷാത്കരിക്കുന്നതിന്റെ ഭാഗമായി, വഴിയോരക്കച്ചവടക്കാർക്കായുള്ള പ്രത്യേക വായ്പാപദ്ധതിക്ക് തുടക്കം കുറിച്ചു
രാജ്യത്തെ വഴിയോരക്കച്ചവടക്കാർക്ക് വായ്പാസൗകര്യം ഉറപ്പാക്കുന്നതിനുള്ള പ്രത്യേക പദ്ധതിയായ പ്രധാൻമന്ത്രി വഴിയോരക്കച്ചവട ആത്മനിർഭർ നിധി  യുടെ നടത്തിപ്പ് ചുമതല, ചെറുകിട വ്യവസായ വികസന ബാങ്കിന്  നൽകാൻ തീരുമാനം. ഇതുസംബന്ധിച്ച ധാരണാപത്രം, ഭവനനിർമ്മാണ - നഗരകാര്യ മന്ത്രാലയവും , SIDBI യും തമ്മിൽ ഇന്ന് ഡൽഹിയിൽ ഒപ്പുവച്ചു.
ധാരണാപത്രത്തിലെ വ്യവസ്ഥകൾ പ്രകാരം, MoHUAന്റെ മാർഗനിർദേശത്തിൻകീഴിൽ, SIDBI ആയിരിക്കും രാജ്യത്ത് പദ്ധതി നടപ്പാക്കുക. സൂക്ഷ്മ - ചെറുകിട സ്ഥാപനങ്ങൾക്കായുള്ള വായ്പ ഉറപ്പാക്കൽ നിധി ട്രസ്റ്റ്  മുഖേന, വായ്പാ സ്ഥാപനങ്ങൾക്കുള്ള വായ്പകളുടെ സുരക്ഷിതത്വവും SIDBI ഉറപ്പാക്കും.
പദ്ധതിയുടെ സുഗമമായ നടത്തിപ്പ് ലക്ഷ്യമിട്ട്, ഒരു സംയോജിത IT പ്ലാറ്റുഫോമിനും രൂപം നൽകും. തദ്ദേശ നഗര സ്ഥാപനങ്ങൾ, വായ്പ നൽകുന്ന സ്ഥാപനങ്ങൾ, മറ്റു അംഗങ്ങൾ എന്നിവർക്കിടയിലെ വിവരകൈമാറ്റം ഉറപ്പാക്കുന്നതിനായുള്ള പ്രത്യേക പോർട്ടലും മൊബൈൽ ആപ്ലിക്കേഷനും ഇതിൽ ഉൾപ്പെടുന്നു. പദ്ധതിയുടെ കീഴിൽ നടക്കുന്ന എല്ലാ പ്രവർത്തനങ്ങളും കൃത്യമായി രേഖപ്പെടുത്താൻ ഇത് സഹായകമാകും.
രാജ്യത്ത് വായ്പ നൽകുന്ന SCBs, NBFCs, MFIs, സഹകരണബാങ്കുകൾ തുടങ്ങിയ സ്ഥാപനങ്ങളുടെ വിപുലമായ ശൃംഖലയും, SIDBI പദ്ധതി നടത്തിപ്പിനായി ഉപയോഗപ്പെടുത്തും.
PM SVANidhi യുടെ നടത്തിപ്പ് കാലയളവായ 2022 മാർച്ചുവരെ, ഒരു പ്രത്യേക പദ്ധതി നിർവഹണ സംഘത്തിന്റെ സേവനം SIDBI ലഭ്യമാക്കും. പരിശീലനം, ബാങ്കിങ് ഇടപാടുകൾ, നൈപുണ്യവികസനം തുടങ്ങിയ മേഖലകളിലെ പ്രഗത്ഭർ അടങ്ങുന്നതാണ് ഈ സംഘം.
ഭവനനിർമ്മാണ - നഗരകാര്യ മന്ത്രാലയം ഈ മാസം ഒന്നിനാണ് PM SVANidhi യ്ക്ക് തുടക്കമിട്ടത്. കോവിഡ് 19 നെത്തുടർന്ന് പ്രഖ്യാപിച്ച ലോക്ഡൗൺ പ്രതികൂലമായി ബാധിച്ച വഴിയോരക്കച്ചവടക്കാർക്ക്, അവരുടെ പ്രവർത്തനങ്ങൾ പുനരാരംഭിക്കാനായി, ചിലവുകുറഞ്ഞ വായ്പാസൗകര്യം ഉറപ്പാക്കുക എന്ന ലക്ഷ്യത്തോടെയാണ് ഈ പദ്ധതി പ്രഖ്യാപിച്ചിരിക്കുന്നത്. രാജ്യത്തെ 50 ലക്ഷത്തോളം വഴിയോരക്കച്ചവടക്കാർക്ക് ഇതിന്റെ ഗുണം ലഭിക്കുമെന്നാണ് പ്രതീക്ഷിക്കുന്നത്.
PM SVANidhi യ്ക്കായുള്ള സംയോജിത IT പ്ലാറ്റുഫോമിന്, അടുത്ത ആഴ്ചയോടെ തുടക്കമാകുമെന്നാണ് കരുതപ്പെടുന്നത്. സെപ്റ്റംബർ വരെയുള്ള ഒന്നാം ഘട്ടത്തിലേക്ക് രാജ്യത്തെ 108 നഗരങ്ങളെ തിരഞ്ഞെടുത്തിട്ടുണ്ട്. വിവിധ സംസ്ഥാനങ്ങളോടും, കേന്ദ്രഭരണപ്രദേശങ്ങളോടും ചർച്ച നടത്തിയ ശേഷമാണു ഇവയെ തിരഞ്ഞെടുത്തത്. അടുത്തമാസത്തോടെ വായ്പാവിതരണം ആരംഭിക്കാനാണ് തീരുമാനിച്ചിരിക്കുന്നത്.
(
ഗിരിവര്ഗ്ഗകാര്യ മന്ത്രാലയം
ഭഗവാൻ ബിർസ മുണ്ടയുടെ ജന്മദിനാമായ നവംബർ 15 ജൻജാതിയ ഗൗരവ് ദിവസ് ആയി പ്രഖ്യാപിക്കാൻ കേന്ദ്ര മന്ത്രിസഭയുടെ അംഗീകാരം
ഗോത്രവർഗക്കാരുടെ മഹത്തായ ചരിത്രം, സംസ്കാരം, നേട്ടങ്ങൾ എന്നിവ ആഘോഷിക്കുന്നതിനും സ്മരിക്കുന്നതിനുമായി ഒരാഴ്ച നീണ്ടുനിൽക്കുന്ന ആഘോഷങ്ങൾ
ധീരരായ ആദിവാസി സ്വാതന്ത്ര്യ സമര സേനാനികളുടെ സ്മരണയ്ക്കായി നവംബർ 15 ജനജാതീയ ഗൗരവ് ദിവസ് ആയി പ്രഖ്യാപിക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗം അംഗീകാരം നൽകി. സാന്തൽ, താമർ, കോൾ, ഭിൽ, ഖാസി, മിസോസ് തുടങ്ങിയ ഗോത്ര സമുദായങ്ങളുടെ നിരവധി പ്രസ്ഥാനങ്ങൾ ഇന്ത്യയുടെ സ്വാതന്ത്ര്യ സമരത്തെ ശക്തിപ്പെടുത്തി. ആദിവാസി സമൂഹങ്ങൾ സംഘടിപ്പിച്ച വിപ്ലവ പ്രസ്ഥാനങ്ങളും സമരങ്ങളും അവരുടെ അപാരമായ ധീരതയും പരമമായ ത്യാഗവും കൊണ്ട് ശ്രദ്ധേയമായിരുന്നു. ബ്രിട്ടീഷ് കൊളോണിയൽ ഭരണത്തിനെതിരായ രാജ്യത്തിന്റെ വിവിധ പ്രദേശങ്ങളിലെ ഗോത്ര പ്രസ്ഥാനങ്ങൾ ദേശീയ സ്വാതന്ത്ര്യ സമരവുമായി ബന്ധപ്പെട്ട് രാജ്യമെമ്പാടുമുള്ള ഇന്ത്യക്കാരെ പ്രചോദിപ്പിച്ചു. എന്നിരുന്നാലും, പൊതുസമൂഹത്തിന് ഈ ഗോത്രവീരന്മാരെ കുറിച്ച് വലിയ അറിവില്ല. 2016 ലെ സ്വാതന്ത്ര്യ ദിനത്തിലെ പ്രധാനമന്ത്രിയുടെ പ്രഖ്യാപന പ്രകാരം , കേന്ദ്ര ഗവൺമെന്റ് രാജ്യത്തുടനീളം 10 ആദിവാസി സ്വാതന്ത്ര്യ സമര മ്യൂസിയങ്ങൾ അനുവദിച്ചു.
രാജ്യത്തുടനീളമുള്ള ആദിവാസി സമൂഹങ്ങൾ ഭഗവാൻ എന്ന് വിളിക്കുന്ന ശ്രീ ബിർസ മുണ്ടയുടെ ജന്മദിനമാണ് നവംബർ 15 . ബിർസ മുണ്ട ബ്രിട്ടീഷ് കൊളോണിയൽ വ്യവസ്ഥയുടെ ചൂഷണ വ്യവസ്ഥയ്ക്കെതിരെ രാജ്യത്തിനെതിരെ ധീരമായി പോരാടുകയും ബ്രിട്ടീഷ് അടിച്ചമർത്തലിനെതിരായ പ്രസ്ഥാനത്തിന് നേതൃത്വം നൽകുകയും 'ഉൽഗുലാൻ'  ആഹ്വാനം ചെയ്യുകയും ചെയ്തു. ആദിവാസി സമൂഹങ്ങളുടെ മഹത്തായ ചരിത്രവും സാംസ്കാരിക പൈതൃകവും അംഗീകരിക്കുന്നതാണ് പ്രഖ്യാപനം. എല്ലാ വർഷവും ഈ ദിനം ആഘോഷിക്കുകയും സാംസ്കാരിക പൈതൃകം സംരക്ഷിക്കുന്നതിനും ധീരത, ആതിഥ്യമര്യാദ, ദേശീയ അഭിമാനം എന്നിവയുടെ ഇന്ത്യൻ മൂല്യങ്ങൾ പ്രോത്സാഹിപ്പിക്കുന്നതിനുമുള്ള ഗോത്രവർഗക്കാരുടെ ശ്രമങ്ങളെ അംഗീകരിക്കുകയും ചെയ്യും. ബിർസ മുണ്ട അന്തരിച്ച റാഞ്ചിയിലെ ഗിരിവർഗ്ഗ സ്വാതന്ത്ര്യ സമര സേനാനികളുടെ മ്യൂസിയം പ്രധാനമന്ത്രി ഉദ്ഘാടനം ചെയ്യും.
ഗോത്രവർഗക്കാരുടെ 75 വർഷത്തെ മഹത്തായ ചരിത്രവും സംസ്കാരവും നേട്ടങ്ങളും ആഘോഷിക്കുന്നതിനും സ്മരിക്കുന്നതിനുമായി 2021 നവംബർ 15 മുതൽ നവംബർ 22 വരെ ഒരാഴ്ച്ച നീളുന്ന ആഘോഷങ്ങൾ കേന്ദ്ര ഗവൺമെന്റ് ആസൂത്രണം ചെയ്തിട്ടുണ്ട്.
ആഘോഷത്തിന്റെ ഭാഗമായി, സംസ്ഥാന ഗവണ്മെന്റുകളുമായി ചേർന്ന് നിരവധി പ്രവർത്തനങ്ങൾ ആസൂത്രണം ചെയ്തിട്ടുണ്ട്, ഇന്ത്യൻ സ്വാതന്ത്ര്യ സമരത്തിലെ ആദിവാസികളുടെ നേട്ടങ്ങൾ, വിദ്യാഭ്യാസം, ആരോഗ്യം, ഉപജീവനം, അടിസ്ഥാന സൗകര്യങ്ങൾ എന്നിവയിൽ കേന്ദ്ര ഗവൺമെന്റ് സ്വീകരിച്ച വിവിധ ക്ഷേമ നടപടികൾ എടുത്തു കാട്ടുക എന്നതാണ് ഓരോ പ്രവർത്തനത്തിനും പിന്നിലെ പ്രമേയം. നൈപുണ്യ വികസനം . തനതായ ഗോത്രവർഗ സാംസ്കാരിക പൈതൃകം, സ്വാതന്ത്ര്യ സമരത്തിലെ അവരുടെ സംഭാവനകൾ, ആചാരങ്ങൾ, അവകാശങ്ങൾ, പാരമ്പര്യങ്ങൾ, പാചകരീതികൾ, ആരോഗ്യം, വിദ്യാഭ്യാസം, ഉപജീവനം എന്നിവയുമായി ബന്ധപ്പെട്ട പരിപാടികളും അരങ്ങേറും.
മന്ത്രിസഭ
പ്രധാനമന്ത്രി ഗരീബ് കല്യാണ് പദ്ധതി -പ്രധാനമന്ത്രി ഗരീബ് കല്യാണ് അന്ന യോജന യുടെ ആനുകൂല്യം നീട്ടി നല്കുന്നതിന് കേന്ദ്ര മന്ത്രിസഭാ യോഗം അംഗീകാരം നല്കി.
ജൂലൈ മുതല് അഞ്ച് മാസത്തേയ്ക്ക് കടല സൗജന്യമായി വിതരണം ചെയ്യും.
കോവിഡ് 19 മായി ബന്ധപ്പെട്ട സാമ്പത്തിക പുനരധിവാസ നടപടിയുടെ ഭാഗമായി അഞ്ച് മാസത്തേയ്ക്ക് പ്രധാനമന്ത്രി ഗരീബ് കല്യാണ് അന്ന യോജന  യുടെ ആനുകൂല്യം നീട്ടി നല്കാന് ഇന്ന് പ്രധാനമന്ത്രി നരേന്ദ്രമോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം തീരുമാനിച്ചു. 2020 ജൂലൈ മുതല് നവംബര് വരെ 5 മാസത്തേയ്ക്ക് ആണ് പദ്ധതി നീട്ടിയത്.
ഈ പദ്ധതിയിന് പ്രകാരം 9.7 ലക്ഷം മെട്രിക് ടണ് വൃത്തിയാക്കിയ മുഴുവന് കടല, ദേശീയ ഭക്ഷ്യ സുരക്ഷാ നിയമം, 2013 പ്രകാരം ഉള്ള ഗുണഭോക്തൃ കുടുംബങ്ങൾക്ക് നല്കാനായി സംസ്ഥാനങ്ങള്ക്കും കേന്ദ്ര ഭരണ പ്രദേശങ്ങള്ക്കും വിതരണം ചെയ്യും. മാസത്തില് ഒരു കിലോഗ്രാം എന്ന നിരക്കില് സൗജന്യമായി 2020 ജൂലൈ മുതല് നവംബര് വരെ അഞ്ച് മാസത്തേയ്ക്കാണ് കടല നല്കുന്നത്. ഇതിനായി ഏകദേശം 6,849.24 കോടി രൂപ കണക്കാക്കപ്പെട്ടിരിക്കുന്നു.
ഏകദേശം 19.4 കോടി കുടുംബങ്ങള് ഈ പദ്ധതിയുടെ ആനുകൂല്യത്തിന് അര്ഹരാണ്. PMGKAY പദ്ധതി നീട്ടിയത് വഴിയുണ്ടാകുന്ന എല്ലാ ചെലവുകളും കേന്ദ്ര സര്ക്കാര് വഹിക്കും. രാജ്യത്ത് ഒരാള്ക്കും, പ്രത്യേകിച്ച് ദരിദ്ര കുടുംബങ്ങളിലെ ഒരാള്ക്കുപോലും ഭക്ഷ്യധാന്യങ്ങളുടെ അഭാവം ഉണ്ടാകരുതെന്ന ഗവണ്മെന്റിന്റെ പ്രതിജ്ഞാബദ്ധതയാണ് ഈ നടപടിക്ക് കാരണം.
സൗജന്യ കടല വിതരണം, പാവപ്പെട്ടവര്ക്ക്, അഞ്ച് മാസത്തേയ്ക്ക് ഭക്ഷണത്തില് പ്രോട്ടീന് ലഭിക്കുന്നതിന് സഹായകമാകും.
2015 - 16 കാലയളവില് രൂപീകരിച്ച സംഭരണ ശേഖര സംവിധാനത്തില് നിന്നുമാണ് കടല വിതരണം ചെയ്യുക. പി.എം.ജി.കെ.എ.വൈ.യുടെ നീട്ടിയ പദ്ധതി കാലയളവിലേയ്ക്ക് നല്കാനാവശ്യമായ ശേഖരം, ഗവണ്മെന്റിന്റെ പക്കലുണ്ട്.
പ്രധാനമന്ത്രി ഗരീബ് കല്യാണ് അന്ന യോജനയുടെ ആദ്യഘട്ടത്തില്  4.63 ലക്ഷം മെട്രിക് ടണ് പയറുവര്ഗങ്ങള്, രാജ്യമെമ്പാടുമുള്ള 18.2 കോടി കുടുംബങ്ങള്ക്ക് നല്കിയിരുന്നു.
(
മന്ത്രിസഭ
രാജ്യസഭയില് നിന്നു പിന്വലിച്ച അന്താരാഷ്ട്ര സാമ്പത്തിക സേവനകേന്ദ്ര അതോറിറ്റി ബില് 2019 ലോക്സഭയില് അവതരിപ്പിക്കുന്നതിന് കേന്ദ്രമന്ത്രി സഭ അംഗീകാരം നല്കി
2019 ലെ അന്താരാഷ്ട്ര സാമ്പത്തിക സേവനകേന്ദ്ര അതോറിറ്റി ബില് ലോക്സഭയില് അവതരിപ്പിക്കുന്നതിന് പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില് ഇന്ന് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. രാജ്യസഭയില് 2019 ഫെബ്രുവരി 12 അവതരിപ്പിച്ച ബില്ല് പാസാക്കിയിരുന്നില്ല. ഈ ബില്ല് വരുന്ന പാര്ലമെന്റ് സമ്മേളനത്തില് അവതരിപ്പിക്കും.
പ്രയോജനങ്ങള്:
ഇപ്പോള് അന്താരാഷ്ട്ര സാമ്പത്തിക സേവനകേന്ദ്രങ്ങള്ക്ക്  പക്കലുള്ള ബാങ്ക് ഇടപാടുകള്, മൂലധന വിപണി, ഇന്ഷുറന്സ് മേഖലകള് എന്നിവ റിസര്വ് ബാങ്ക് ഓഫ് ഇന്ത്യ, സെക്യൂരിറ്റീസ് ആന്ഡ് എക്സ്ചേഞ്ച് ബോര്ഡ് ഇന്ത്യ, ഇന്ഷുറന്സ് റെഗുലേറ്ററി അതോറിറ്റി ഇ്ന്ത്യ എന്നി വിവിധ സ്ഥാപനങ്ങളാണ് നിയന്ത്രിക്കുന്നത്. ഐ.എഫ്.എസ്.സിയിലുള്ള ബിസിനസിന്റെ ചലനാത്മക രീതിക്ക് ഉയര്ന്ന തലത്തിലുള്ള പരസ്പര നിയന്ത്രിത ഏകോപനം അത്യാവശ്യമാണ്. അതിന് ഐഎഫ്എസ് സിയിലെ സാമ്പത്തിക പ്രവര്ത്തനങ്ങളെ നിയന്ത്രിക്കുന്ന നിലവിലുള്ള നിയമങ്ങള്ക്ക് സ്പഷ്ടത വരുത്തലും ഇടയ്ക്കിടെയുള്ള ഭേദഗതികളും ആവശ്യമാണ്.
ഐഎഫ്എസ്സിയിലെ സാമ്പത്തിക സേവനങ്ങളുടെയും ഉത്പ്പന്നങ്ങളുടെയും വികസനത്തിന് കേന്ദ്രീകൃതവും പ്രത്യേകവുമായ കാര്യനിര്വ്വഹണ ഇടപെടലുകളും ആവശ്യമാണ്. അതിനാല് സാമ്പത്തിക വിപണി പങ്കാളികള്ക്ക് ആഗോള നിലവാരത്തിലുള്ള സാഹചര്യങ്ങള് ലഭ്യമാക്കുന്നതിന് ഇന്ത്യയിലെ ഐഎഫ്എസ്സി കള്ക്ക് ഏകീകൃത സാമ്പത്തിക കാര്യ നിര്വ്വഹണത്തിന്റെ ആവശ്യകത അനുഭവപ്പെടുന്നു.
വ്യവസായങ്ങളുടെ നടത്തിപ്പ് സുഗമമാക്കുക എന്ന കാഴ്ച്ചപ്പാടിന് ഇത് അത്യാവശ്യവുമാണ്. ഇന്ത്യയിലെ ഐഎഫ്എസ്സി കള് വികസിച്ച് ആഗോള തലത്തിലെ മികച്ച പ്രവര്ത്തനങ്ങളുമായി ഏകീഭവിക്കുന്നതിന് ഏകീകൃത അതോറിറ്റി കൂടുതല് പ്രചോദനം നല്കണം.
പശ്ചാത്തലം:
പാര്ലമെന്റില് അവതരിപ്പിക്കുന്ന 2019 ലെ അന്താരാഷ്ട്ര സാമ്പത്തിക സേവനകേന്ദ്ര അതോറിറ്റി ബില് സാമ്പത്തിക സേവനങ്ങള് നിയന്ത്രിക്കുന്നതിന് ഏകീകൃത അതോറിറ്റിയെ സ്ഥാപിക്കുന്നതിനുള്ള നിര്ദ്ദേശത്തിന് 2019 ഫെബ്രുവരിയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കിയിരുന്നു. ഇതെ തുടര്ന്ന് 2019 ഫെബ്രുവരി 12 ന് കേന്ദ്ര ധനകാര്യ സഹമന്ത്രി അന്താരാഷ്ട്ര സാമ്പത്തിക സേവനകേന്ദ്ര ബില് രാജ്യസഭയില് അവതരിപ്പിക്കുകയും ചെയ്തു.
ഭരണഘടനയുടെ 117 വകുപ്പിനു കീഴില് വരുന്ന ഒരു ധനബില്ലാണ് ഇതെന്നും അതിനാല് ഭരണഘടനയുടെ 117, 274 വകുപ്പുകള് പ്രകാരം രാഷ്ട്രപതിുയുടെ ശിപാര്ശയോടെ ഇത് ലോക്സഭയില് അവതരിപ്പിക്കേണ്ടതാണ് എന്നും ലോകസഭാ സെക്രട്ടേറിയറ്റ് ഇപ്പോള് അറിയിച്ചിരിക്കുന്നു.
(MRD
പ്രധാനമന്ത്രിയുടെ ഓഫീസ്
മുംബൈയിലെ ബാന്ദ്ര-വർളി സീ ലിങ്കിൽ ഉണ്ടായ അപകടത്തിൽ പ്രധാനമന്ത്രിയുടെ അനുശോചനം
മുംബൈയിലെ ബാന്ദ്ര-വർളി കടൽപ്പാതയിലുണ്ടായ അപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി ദുഃഖം രേഖപ്പെടുത്തി. പരിക്കേറ്റവർ വേഗത്തിൽ സുഖം പ്രാപിക്കട്ടെയെന്നും പ്രധാനമന്ത്രി പ്രാർത്ഥിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
“മുംബൈയിലെ ബാന്ദ്ര-വർളി സീ ലിങ്കിൽ ഉണ്ടായ അപകടത്തിൽ ജീവൻ നഷ്ടപ്പെട്ടതിൽ വേദനയുണ്ട്. മരിച്ചവരുടെ കുടുംബങ്ങൾക്ക് അനുശോചനം. പരിക്കേറ്റവർ വേഗത്തിൽ സുഖം പ്രാപിക്കുമെന്ന് ഞാൻ പ്രതീക്ഷിക്കുന്നു.
center>
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 196.45 കോടി ഡോസ് വാക്സിൻ.
(രാജ്യത്ത് നിലവിൽ ചികിത്സയിലുള്ളത് 81,687 പേർ; ചികിത്സയിലുള്ളത് ആകെ രോഗബാധിതരുടെ 0.19%
കഴിഞ്ഞ 24 മണിക്കൂറിനിടെ 9,862 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,27,25,055 ആയി; രോഗമുക്തി നിരക്ക് 98.60%
കഴിഞ്ഞ 24 മണിക്കൂറിൽ 12,249 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 3.94%; പ്രതിവാര രോഗസ്ഥിരീകരണ നിരക്ക് 2.90%
ആകെ നടത്തിയത് 85.88 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 3,10,623 പരിശോധനകൾ
RRTN
ആരോഗ്യ, കുടുംബക്ഷേമ മന്ത്രാലയം
കോവിഡ് 19: രാജ്യത്ത് പുതിയ കോവിഡ് രോഗികളെക്കാള് രോഗമുക്തരുടെ എണ്ണം കൂടുന്നത് തുടരുന്നു
നിലവില് ചികിത്സയിലുള്ളത് ആകെ രോഗബാധിതരുടെ 5 ശതമാനത്തില് താഴെ
കഴിഞ്ഞ 24 മണിക്കൂറിനുള്ളില് 45,576 പേര്ക്കാണ് രാജ്യത്ത് കോവിഡ്-19 സ്ഥിരീകരിച്ചത്. ഇതേ കാലയളവില് 48,493 പേര് രോഗമുക്തരായി. ചികിത്സയിലുള്ളവരുടെ ആകെ എണ്ണത്തില് 2917 പേരുടെ കുറവുണ്ടാകാന് ഇതിടയാക്കി.
കഴിഞ്ഞ 47 ദിവസമായി പ്രതിദിന രോഗമുക്തര് പുതുതായി രോഗബാധ സ്ഥിരീകരിക്കുന്നവരുടെ എണ്ണത്തേക്കാള് കൂടുതലാണ്.
രാജ്യത്ത് ചികിത്സയിലുള്ളവര് ആകെ രോഗബാധിതരുടെ 5 ശതമാനത്തിനു താഴെയാണ്. നിലവില് 4,43,303 പേരാണ് ചികിത്സയിലുള്ളത്. അതായത് ആകെ രോഗബാധിതരുടെ 4.95%.
അവസാന 24 മണിക്കൂറിനിടെയുള്ള പുതിയ രോഗബാധിതരേക്കാള് കൂടുതല് രോഗമുക്തര് ഉണ്ടാകുന്നതോടെ രാജ്യത്തെ കോവിഡ് മുക്തി നിരക്ക് 93.58 ശതമാനമായി വര്ധിച്ചു. ആകെ രോഗമുക്തര് 83,83,602 ആണ്. രോഗമുക്തരും ചികിത്സയിലുള്ളവരും തമ്മിലുള്ള അന്തരം വര്ദ്ധിച്ച് 79,40,299 ആയി.
പുതുതായി രോഗമുക്തരായവരുടെ 77.27 ശതമാനവും പത്ത് സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. കേരളത്തിലാണ് കൂടുതല് പേര്-7,066 . ഡല്ഹിയില് 6,901 പേരും മഹാരാഷ്ട്രയില് 6608 പേരും രോഗമുക്തരായി.
പുതുതായി രോഗം സ്ഥിരീകരിച്ചവരില് 77.28 ശതമാനവും പത്ത് സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. കഴിഞ്ഞ 24 മണിക്കൂറിനിടെ ഡല്ഹിയില് 7,486 പേര്ക്കു രോഗം സ്ഥിരീകരിച്ചു. കേരളത്തില് 6,419 പേര്ക്കും മഹാരാഷ്ട്രയില് 5,011 പേര്ക്കും രോഗം സ്ഥിരീകരിച്ചു.
കഴിഞ്ഞ 24 മണിക്കൂറിനിടെ 585 കോവിഡ് മരണങ്ങളാണ് രാജ്യത്തു റിപ്പോര്ട്ട് ചെയ്തത്. ഇതില് 79.49 ശതമാനവും പത്ത് സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. കഴിഞ്ഞ ദിവസം മരിച്ചവരില് 22.39% വും ഡല്ഹിയിലാണ് മഹാരാഷ്ട്രയില് 100 ഉം പശ്ചിമ ബംഗാളില് 54 ഉം മരണങ്ങള് റിപ്പോര്ട്ട് ചെയ്തു.
(
PIB Headquarters
ഇന്ദിരാഗാന്ധി ഓപ്പണ് സര്വ്വകലാശാലയുടെ മേഖലാ ബിരുദദാന സമ്മേളനം നാളെ തിരുവനന്തപുരത്ത്
ഇന്ദിരാഗാന്ധി നാഷണല് ഓപ്പണ് യൂണിവേഴ്സിറ്റിയുടെ  തിരുവനന്തപുരം മേഖലാ കേന്ദ്രത്തിലെ ബിരുദദാന സമ്മേളനം നാളെ  വൈകുന്നേരം 4 മണിക്ക് വഴുതക്കാട് ടാഗോര് തിയേറ്ററില് വച്ചു നടക്കുമെന്ന് മേഖലാ ഡയറക്ടര് ഡോ. ബി. സുകുമാര് വാര്ത്താസമ്മേളനത്തില് അറിയിച്ചു. ചടങ്ങില് കേരളാ ഗവര്ണര് ശ്രീ. ജസ്റ്റിസ് . പി. സദാശിവം ഇഗ്നോയുടെ ബിരുദധാരികളെ അഭിസംബോധന ചെയ്യുകയും ഉന്നതവിജയം കരസ്ഥമാക്കിയവര്ക്കുള്ള ബിരുദം സമ്മാനിക്കുകയം ചെയ്യും.
ഇഗ്നോയുടെ തിരുവനന്തപുരം മേഖലാ കേന്ദ്രത്തിന്നിന്ന് ബിരുദ യോഗ്യത നേടിയത് 1998 പഠിതാക്കളാണ്. 429 പഠിതാക്കള് ബിരുദാനന്തര ബിരുദ യോഗ്യതയും 349 പേര് പോസ്റ്റ് ഗ്രാജുവേറ്റ് ഡിപ്ലോമയും 1109 പേര് ബിരുദ യോഗ്യതയും 111 പേര് ഡിപ്ലോമ യോഗ്യതയും നേടി.
വാര്ഷിക പരീക്ഷയില് ഉന്നത വിജയം കരസ്ഥമാക്കിയ തിരുവനന്തപുരം മേഖലാ കേന്ദ്രത്തിലെ പഠിതാക്കളായ കുമാരി സുമി. പി , റിച്ചാര്ഡ് ജുണോ രാജ് ഡി.എല്  എന്നിവര് തങ്ങളുടെ വിഭാഗങ്ങളില് രാജ്യത്ത് ഏറ്റവും ഉയര്ന്ന മാര്ക്ക് നേടിയവരാണ്. ഇവര്ക്ക് ചടങ്ങില് സ്വര്ണ്ണ മെഡല് സമ്മാനിക്കും.
ഇഗ്നോയുടെ 30-ാമത് ബിരുദദാന സമ്മേളനം ന്യൂ ഡല്ഹിയിലെ ആസ്ഥാനത്തും 53 മേഖലാ കേന്ദ്രങ്ങളിലുമായി ഒരേസമയത്താണ് നടക്കുക. ന്യൂഡല്ഹി മൈദാന് ഗഡിയിലെ ഇഗ്നോ കാമ്പസില് നടക്കുന്ന ചടങ്ങില് കേന്ദ്ര മാനവവിഭവശേഷി വികസന സഹമന്ത്രി ഡോ.മഹേന്ദ്ര നാഥ് പാണ്ഡെ മുഖ്യാതിഥിയായിരിക്കും.
(Visitor Counter : 50
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
ഒരു രാഷ്ട്രം-ഒരു റേഷൻ കാർഡ് പദ്ധതിക്ക് കീഴിൽ എന്എഫ്എസ്എ ഗുണഭോക്താക്കളായ എല്ലാ കുടിയേറ്റ തൊഴിലാളികൾക്കും സബ്സിഡി നിരക്കിലുള്ള ഭക്ഷ്യധാന്യങ്ങളുടെ തടസ്സമില്ലാത്ത വിതരണം രാജ്യത്തെ 20 സംസ്ഥാന/കേന്ദ്ര ഭരണ പ്രദേശങ്ങളിൽ നിലവിൽ വന്നു
അടുത്തവർഷം മാർച്ചോടെ രാജ്യത്തെ എല്ലാ സംസ്ഥാനങ്ങളിലും കേന്ദ്രഭരണ പ്രദേശങ്ങളിലും പദ്ധതി വ്യാപിപ്പിക്കാൻ ലക്ഷ്യമിടുന്നു
നാല് സംസ്ഥാനങ്ങളെ ഉൾപ്പെടുത്തിക്കൊണ്ടുള്ള ഒരു അന്തർസംസ്ഥാന റേഷൻകാർഡ് പോർട്ടബിലിറ്റി സംവിധാനം എന്ന രീതിയിലാണ് 2019 ആഗസ്റ്റിൽ ഒരു രാഷ്ട്രം ഒരു റേഷൻ കാർഡ് പദ്ധതി യ്ക്ക് തുടക്കമായത്.
2020 ജൂൺ വരെയുള്ള കണക്കുകൾ പ്രകാരം പദ്ധതിക്കു കീഴിൽ നിലവിൽ 20 സംസ്ഥാന കേന്ദ്ര ഭരണ പ്രദേശങ്ങളെ ഉൾപ്പെടുത്തിയിട്ടുണ്ട്. ചുരുക്കത്തിൽ രാജ്യത്തെ 20 സംസ്ഥാന കേന്ദ്ര ഭരണ പ്രദേശങ്ങളിലെ എന്എഫ്എസ്എ കാർഡ് ഉടമകൾക്ക് പദ്ധതിയുടെ ഗുണം ലഭിക്കും.
ആന്ധ്ര പ്രദേശ്, ഹരിയാന, കർണാടക, മഹാരാഷ്ട്ര, ഒഡിഷ, സിക്കിം, മിസോറാം, തെലങ്കാന, കേരളം, പഞ്ചാബ്, ത്രിപുര, ബിഹാർ, ഗോവ, ഹിമാചൽപ്രദേശ്, ദാദ്ര & നഗർ ഹവേലി, ദമൻ & ദിയു, ഗുജറാത്ത്, ഉത്തർപ്രദേശ്,ജാര്ഖണ്ഡ് ,മധ്യപ്രദേശ്, രാജസ്ഥാൻ എന്നിവിടങ്ങളിലാണ് നിലവിൽ ഈ സൗകര്യം ലഭ്യമാക്കിയിരിക്കുന്നത്.
ഒരു രാഷ്ട്രം ഒരു റേഷൻ കാർഡ് പദ്ധതിക്ക് കീഴിൽ ദേശീയ പോർട്ടബിലിറ്റി സംവിധാനം ലഭ്യമാക്കാനുള്ള പരീക്ഷണങ്ങൾ ജമ്മു & കാശ്മീർ, മണിപ്പൂർ, നാഗാലാൻഡ്, ഉത്തരാഖണ്ഡ് എന്നിവിടങ്ങളിൽ പൂർത്തിയായിക്കഴിഞ്ഞു. കൂടാതെ അന്തർസംസ്ഥാന ചരക്ക് നീക്കങ്ങൾക്കും കേന്ദ്ര-ഡാഷ്ബോർഡിൽ കൂടെയുള്ള അവയുടെ നിരീക്ഷണത്തിനും ആവശ്യമായ വെബ് സേവനങ്ങളും ഈ സംസ്ഥാനങ്ങളിൽ തയ്യാറാക്കിയിട്ടുണ്ട്.രാജ്യത്തെ മറ്റ് സംസ്ഥാനങ്ങളെയും കേന്ദ്രഭരണ പ്രദേശങ്ങളെയും 2021 മാർച്ച് ഓടുകൂടി പദ്ധതിക്ക് കീഴിൽ കൊണ്ടുവരാനാണ് ലക്ഷ്യമിടുന്നത്.
2013ലെ ദേശീയ ഭക്ഷ്യ സുരക്ഷാ നിയമത്തിന് കീഴിലെ എല്ലാ ഗുണഭോക്താക്കൾക്കും അവരിപ്പോള് രാജ്യത്തെ ഏത് പ്രദേശത്താണുള്ളതെന്ന് പരിഗണിക്കാതെ, ഭക്ഷ്യസുരക്ഷ ആനുകൂല്യങ്ങൾ ലഭ്യമാക്കുക എന്ന ഭക്ഷ്യ-പൊതുവിതരണ വകുപ്പിന്റെ സ്വപ്ന പദ്ധതിയാണ് ഒരു രാഷ്ട്രം ഒരു റേഷൻ കാർഡ്. സംസ്ഥാന കേന്ദ്രഭരണപ്രദേശ ഭരണകൂടങ്ങളുടെ സഹായത്തോടുകൂടി കേന്ദ്ര പദ്ധതിയായ പൊതുവിതരണ സമ്പ്രദായത്തിന്റെ സംയോജിത നിർവ്വഹണത്തിനു കീഴിൽ എല്ലാ റേഷൻ കാർഡുകൾക്കും ദേശീയതല പോർട്ടബിലിറ്റി സംവിധാനം ഏർപ്പെടുത്തുന്നത് വഴി ,ഈ സ്വപ്നം യാഥാർഥ്യമാക്കാനാണ് ഭരണകൂടം പദ്ധതിയിടുന്നത്
താൽക്കാലിക തൊഴിൽതേടി രാജ്യത്തിന്റെ വിവിധ മേഖലകളിൽ എത്തുന്ന എന്എഫ്എസ്എ ഗുണഭോക്താക്കളായ കുടിയേറ്റ തൊഴിലാളികൾക്ക് തങ്ങളുടെ റേഷൻ വിഹിതം രാജ്യത്തെ ഏത് ന്യായവില കടയിൽ നിന്നും സ്വന്തമാക്കാൻ ഇതിലൂടെ സാധിക്കും
തങ്ങളുടെ നിലവിലെ റേഷൻ കാർഡ് ഉപയോഗിച്ച് ബയോമെട്രിക്/ ആധാർ അധിഷ്ഠിത തിരിച്ചറിയൽ സംവിധാനത്തിലൂടെ തൊഴിലാളികൾക്ക് ഭക്ഷ്യധാന്യങ്ങൾ സ്വന്തമാക്കാം. ന്യായവില കടകളിൽ ലഭ്യമാക്കി ഇരിക്കുന്ന ഈപോസ് യന്ത്രങ്ങൾ അവർക്ക് ഇതിനായി ഉപയോഗിക്കാം.
ന്യായവില കടകളിൽ ഈ പോസ് മെഷീനുകൾ സ്ഥാപിക്കുകയും, ഗുണഭോക്താക്കളുടെ ബയോമെട്രിക് ആധാർ വിവരങ്ങൾ ലഭ്യമാക്കുകയാണ് ഈ പദ്ധതിക്ക് അത്യാവശ്യം വേണ്ട ഘടകങ്ങൾ. രാജ്യത്തെവിടെയും ഉള്ള ന്യായവില കട ഉടമകൾക്ക്, തങ്ങളുടെ ആധാർ നമ്പർ അല്ലെങ്കിൽ റേഷൻ കാർഡ് നമ്പർ നൽകിക്കൊണ്ട് ഗുണഭോക്താക്കൾക്ക് ഈ വിവരങ്ങൾ ലഭ്യമാക്കാവുന്നതാണ്
റേഷൻ കാർഡുമായി ആധാർ ബന്ധിപ്പിച്ചിട്ടുള്ള കുടുംബത്തിലെ ആർക്കും കടയിൽ പോയി തങ്ങളുടെ റേഷൻ വിഹിതം കൈപ്പറ്റാവുന്നതാണ്. ഇതിനായി റേഷൻ കാർഡ് / ആധാർ കാർഡ് കയ്യിൽ കരുതേണ്ടതില്ല. ഗുണഭോക്താക്കൾക്ക് തങ്ങളുടെ വിരലടയാളം / കൃഷ്ണമണി സ്കാനിംഗിലൂടെ ആധാർ ആധികാരികത ഉറപ്പാക്കാവുന്നതാണ്.
പ്രധാനമന്ത്രിയുടെ ഓഫീസ്
ഇന്ത്യൻ കായിക ചരിത്രത്തിൽ, ടോക്കിയോ പാരാലിമ്പിക്സിന് എപ്പോഴും ഒരു പ്രത്യേക സ്ഥാനം ഉണ്ടാകും: പ്രധാനമന്ത്രി
ഇന്ത്യ നേടിയ ചരിത്രപരമായ മെഡലുകളുടെ എണ്ണം നമ്മുടെ ഹൃദയങ്ങളിൽ സന്തോഷം നിറച്ചു: പ്രധാനമന്ത്രി
അസാധാരണമായ ആതിഥ്യമര്യാദ കാണിച്ച ജപ്പാൻ ഗവണ്മെന്റിനെയും ജനങ്ങളെയും പ്രധാനമന്ത്രി അഭിനന്ദിച്ചു
ഇന്ത്യൻ കായിക ചരിത്രത്തിൽ ടോക്കിയോ പാരാലിമ്പിക്സിന് എപ്പോഴും ഒരു പ്രത്യേക സ്ഥാനം ഉണ്ടായിരിക്കുമെ ന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. നമ്മുടെ സംഘത്തിലെ ഓരോ അംഗവും ഒരു ചാമ്പ്യനും പ്രചോദന ത്തിന്റെ ഉറവിടവുമാണെന്ന് അദ്ദേഹം പറഞ്ഞു.
കളിക്കാർക്കുള്ള നിരന്തരമായ പിന്തുണയ്ക്ക് നമ്മുടെ കായികതാരങ്ങളുടെ പരിശീലകരെയും ജീവനക്കാരെയും കുടുംബങ്ങളെയും പ്രധാനമന്ത്രി അഭിനന്ദിച്ചു. ജപ്പാനിലെ പ്രത്യേകിച്ച് ടോക്കിയോയിലെ ജനങ്ങളെയും, ജാപ്പനീസ് ഗവൺമെന്റിനെയും അവരുടെ അപൂര്വ്വമായ ആതിഥ്യമര്യാദയും, സൂക്ഷ്മാംശങ്ങളിൽ പോലുമുള്ള ശ്രദ്ധയും, ഏറെ ആവശ്യമായ സഹിഷ്ണുതയുടെയും ഐക്യത്തിന്റെയും സന്ദേശം ഈ ഒളിമ്പിക്സിലൂടെ പ്രചരിപ്പിച്ചതിനും അദ്ദേഹം അഭിനന്ദിച്ചു.
ട്വീറ്റുകളുടെ ഒരു പരമ്പരയിൽ പ്രധാനമന്ത്രി പറഞ്ഞു;
"ഇന്ത്യൻ കായിക ചരിത്രത്തിൽ, ടോക്കിയോ പാരാലിമ്പിക്സിന് എല്ലായ്പ്പോഴും ഒരു പ്രത്യേക സ്ഥാനമുണ്ട്. ഗെയിമുകൾ ഓരോ ഇന്ത്യക്കാരന്റെയും ഓർമ്മയിൽ മായാതെ നിൽക്കുകയും കായികതാരങ്ങളുടെ തലമുറകളെ സ്പോർട്സ് പിന്തുടരാൻ പ്രേരിപ്പിക്കുകയും ചെയ്യും. നമ്മുടെ സംഘത്തിലെ ഓരോ അംഗവും ഒരു ചാമ്പ്യനും പ്രചോദനത്തിന്റെ ഉറവിടമാണ് .
ഇന്ത്യ നേടിയ ചരിത്രപരമായ മെഡലുകളുടെ എണ്ണം നമ്മുടെ ഹൃദയങ്ങളിൽ സന്തോഷം നിറച്ചു. കളിക്കാർക്കുള്ള നിരന്തരമായ പിന്തുണയ്ക്കായി നമ്മുടെ അത്ലറ്റുകളുടെ പരിശീലകരെയും പിന്തുണയ്ക്കുന്ന ജീവനക്കാരെയും കുടുംബങ്ങളെയും ഞാൻ അഭിനന്ദിക്കാൻ ആഗ്രഹിക്കുന്നു. കായികരംഗത്ത് കൂടുതൽ പങ്കാളിത്തം ഉറപ്പാക്കാൻ നമ്മുടെ വിജയങ്ങൾക്ക് കഴിയട്ടെയെന്ന് പ്രതീക്ഷിക്കുന്നു.
ഞാൻ നേരത്തെ പറഞ്ഞതുപോലെ, ജപ്പാനിലെ പ്രത്യേകിച്ച് ടോക്കിയോയിലെ ജനങ്ങളെയും, ജാപ്പനീസ് ഗവൺമെന്റിനെയും അവരുടെ അപൂര്വ്വമായ ആതിഥ്യമര്യാദയും, സൂക്ഷ്മാംശങ്ങളിൽ പോലുമുള്ള ശ്രദ്ധയും, ഏറെ ആവശ്യമായ സഹിഷ്ണുത യുടെയും ഐക്യത്തിന്റെയും സന്ദേശം ഈ ഒളിമ്പിക്സിലൂടെ പ്രചരിപ്പിച്ചതിനും അഭിനന്ദനം അർഹിക്കുന്നു. "
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 195.07 കോടി കടന്നു
ന്യൂ ഡൽഹി: ജൂൺ 12, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 195.07 കോടി  കടന്നു. 2,50,27,810 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 3.51 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 44,513 പേരാണ്. ഇത് ആകെ രോഗബാധിതരുടെ 0.10 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 4,435 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,26,52,743 ആയി. ദേശീയ രോഗമുക്തി നിരക്ക് 98.68%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 8,582 പേർക്കാണ്.
 പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 2.02 ശതമാനമാണ്. പ്രതിദിന രോഗസ്ഥിരീകരണ നിരക്ക് 2.71 ശതമാനമാണ്.
RRTN